Llwybr Arfordir Ceredigion

Mae Llwybr Arfordir Ceredigion yn llwybr hir 65 millltir (105 km) sy'n ymestyn o Fachynlleth  i Aberteifi . Mae'n un o wyth llwybr rhanbarthol ar Lwybr Arfordir Cymru, sy'n 870 milltir o hyd ac a agorwyd yn 2012."All-Wales Coast Path Nears Completion". Newyddion y BBC, 17 Hydref 2011; adalwyd 2 Ionawr 2012

Agorwyd Llwybr Arfordir Ceredigion yng Ngorffennaf 2008, a chynyddodd y nifer o ymwelwyr i'r ardal.Andrew Morgan, "The All Wales Coast Path: A Money Spinner for Wales?", Ramblers Cymru E-Newsletter (Mehefin 2011). Elusen y Cerddwyr (Ramblers Charity), adalwyd 3 Ionawr 2012. Mae'r rhan hon o'r arfordir o ddiddordeb gwyddonol arbennig ac wedi'i chofrestru fel Arfordir Treftadaeth. Man cychwyn y rhan ddeheuol yw'r cerflun efydd o ddyfrgi, ger y bont ar ochr ogleddol Afon Teifi (SN177458). Man cychwyn yr ochr ogleddol yw'r gofeb rhyfel ym Machynlleth (SN609940).Liz Allan Liz, Walking the Ceredigion Coast Path: From Cardigan to Borth (Machynlleth: Kittiwake Press, 2009)

bawd|dim|200px|Tresaith o'r llwybr

Is-lwybrau lleol
Ceir nifer o lwybrau lleol, llai y gellir eu defnyddio ac sy'n cychwyn ger Llwybr yr Arfordir, er enghraifft:
Llwybr Aberaeron (). Mae'r daith hon yn 3.4 milltir o hyd ac yn dilyn Llwybr yr Arfordir i'r de o Aberaeron cyn troi dros y dir serth a dychwelyd drwy'r wlad. Gwelir nifer o adar prin ar ddiwrnod da. Y Cyngor Sir sy'n gofalu am y llwybr hwn. 
Taith o amgylch Llangrannog (). Taith gylchol 4 milltir yw hon, gyda rhai llethrau serth a golygfeydd godidog o Benrhyn Llŷn. Yn y bae saif Carreg Bica, sef dant y Cawr Bica, yn ôl y chwedl a rwygwyd o'i geg ac a daflwyd i'r mor.
Cwmtudu i Gei Newydd. O ran anhawster, gellir dweud fod y llwybr hwn yn ganolig, ac yn 8 milltir. Mae'n cychwyn ac yn gorffen ym maes parcio Cwmtudu, neu faes parcio Cei Newydd. Bu smyglo yn rhan bwysig o'r economi leol yn y 18g. Tua chanol y 19g, daeth Ceinewydd yn borthladd pwysig gan ddarparu calch i'r ffermydd lleol. Gwelir hen odyn galch yng Nghwmtudu, ar fin y dŵr.

Gweler hefyd
100px|chwith
 Arfordir Ceredigion, llyfr (1992)

Cyfeiriadau

Oriel

Ceredigion
Categori:Cludiant yng Ngheredigion